O‘zbekiston 2021 yilda 24 ta xorijiy davlatdan qiymati 42,8 mln AQSh dollariga teng bo‘lgan 32,2 ming tonna choy import qilgan. Foto: Shutterstock Davlat statistika qo‘mitasi ma’lumotlariga ko‘ra, choy importi 2020 yil bilan solishtirilganda 836 tonnaga oshgan. 2021 yilda O‘zbekiston choy mahsulotini eng ko‘p import qilgan davlatlar orasida Xitoy yetakchilik qilmoqda – 25,8 ming tonna. Keyingi o‘rinlardan 2,2 ming tonna choy olib kelingan Keniya va 1,4 ming tonna choy import qilingan Eron joy oldi. Ushbu ko‘rsatkich qolgan davlatlar kesimida quyidagicha ko‘rinish oldi: Hindiston – 572 tonna;   Indoneziya – 523 tonna;   Shri-Lanka – 436 tonna;   Vetnam – 430 tonna;   Rossiya – 396 tonna;   BAA – 239 tonna;   Qozog‘iston – 34,3 tonna;   Turkiya – 23 tonna;   Pokiston – 23 tonna;   Gruziya – 15,6 tonna;   Ozarboyjon – 10,4 tonna;   Ukraina – 8,4 tonna;   Germaniya – 1,9 tonna.